**Мотиви за приемане на Стратегия за управление на общинската собственост в Община Рила за периода 2023-2027 година.**

# Съгласно изисквания на разпоредбата на чл.8, ал.8 от Закона за общинската собственост и чл. 4, ал.1 от Наредбата за реда за придобиване, управление и разпореждане с общинско имущество, Общинският съвет приема Стратегия за управление на общинската собственост за срока на мандата си, по предложение на Кмета на общината.

Стратегията определя политиката за развитие на общинската собственост и стопанската дейност на общината и съдържа:

1. основните цели, принципи и приоритети за придобиване, управление и разпореждане с имотите - общинска собственост;

2. основните характеристики на отделните видове имоти, които могат да се предоставят под наем или да бъдат предмет на разпореждане;

3. нуждите на общината от нови имоти и способите за тяхното придобиване;

4. други данни, определени от общинския съвет.

Във връзка със законовите и подзаконовите нормативни разпоредби е разработен проект на Стратегия за управление на общинската собственост в Община Рила за периода 2023-2027 година, в която е определена политиката на развитие на общинската собственост със съответните цели, мерки и задачи, за срока на мандат 2023 – 2027 г. и същата е основа за разработването на Годишна програма за управление и разпореждане с имоти – общинска собственост, в Община Рила за 2024г.

След разглеждане и обсъждане на предложеният проект на Стратегия за управление на общинската собственост в Община Рила за периода 2023-2027 година и внасяне на предложение до Общински съвет на община Рила, на основание чл.21, ал.1, т. 12, предл. 1 от ЗМСМА, чл.8, ал.8 от ЗОС, чл. 4, ал.1 от НРПУРОИ, същата следва да бъде приета.

Съгласно разпоредбата на чл. 8, ал. 10 от ЗОС и чл. 5, ал. 2 от НРПУРОИ на 09.01.2024г. от 09.30 часа, в заседателната зала в сградата на Общинска администрация, гр. Рила ще се проведе публично обсъждане на проект на Стратегия за управление на общинската собственост в Община Рила за периода 2023-2027 година, за което е публикувана обява на интернет - страницата на Община Рила и на информационното табло в сградата на Общинска администрация, гр. Рила.

Община Рила предоставя възможност на заинтересованите лица да направят своите предложения и становища по проект на Стратегия за управление на общинската собственост в Община Рила за периода 2023-2027 година, в срок до 08.01.2024г. (включително)

Мнения, становища и препоръки към предложеният проект на Стратегия за управление на общинската собственост в Община Рила за периода 2023-2027 година, може да се изпращат на имейла на община Рила – administrationrila@mbox.is-bg.net или подавани в писмен вид в Центъра за административно обслужване в Общинска администрация, гр. Рила, пл. «Възраждане» № 1, Община Рила.

Неразделна част от настоящите мотиви е проект на Стратегия за управление на общинската собственост в Община Рила за периода 2023-2027 година.

/п/

Георги Кабзималски

Кмет на Община Рила